L'humor es fa un lloc als escenaris igualadins\nLes festes majors acostumen a tenir, també, un lloc per al teatre. Aquest cap de setmana a Igualada hi ha fins a tres propostes, totes elles de caire humorístic i còmic, ideals per fer passar una bona estona al públic.\nAquest divendres ja va tenir lloc al Teatre de l'Aurora la primera de les representacions de 'Cazando gamusinos', un espectacle en què Dani Pérez fa una anàlisi irònica i divertida de la societat actual. La proposta es podrà veure dissabte i diumenge a les 22.00 h i dilluns a les 19.00 h.\nD'altra banda, aquest dissabte a les 22.30 h al Teatre de l'Ateneu es podrà veure 'Còmica vida', una divertida comèdia escrita pel director de Dagoll Dagom, Joan-Lluís Bozzo. L'espectacle compta amb actors com Pep Cruz, la igualadina Noël Olivé i Jordi Coromina.\nFinalment, també a l'Ateneu però diumenge a les 22.30 h, el conegut humorista Jordi LP presenta 'Er camino de Santiago', a través del qual narra els tres mesos de viatge per la ruta Xacobea de Curro —que té cura d'un centre psiquiàtric— i tres dels seus pacients. En aquesta obra, Jordi LP interpreta més de 25 personatges i canta una dotzena de temes musicals.


Els Mossos que escorten Carles Puigdemont denuncien condicions de treball precàries - Diari de Girona\nEls Mossos que escorten Carles Puigdemont denuncien condicions de treball precàries\nUn sindicat policial assegura que els agents fan la seva feina en una situació «indigna»\ngirona | efe / ddg 20.07.2016 | 07:22\nEls Mossos d'Esquadra que s'encarreguen de la seguretat del president de la Generalitat de Catalunya, Carles Puigdemont, van denunciar ahir a través del sindicat SAP unes condicions «precàries» en el desenvolupament de la seva labor.\nA través d'un comunicat, aquesta associació sindical assegura que els agents de la Regió Policial de Girona treballen en una situació que qualifiquen d'«indigna». «No és correcte que els i les policies que realitzen aquest servei no disposin ni tan sols d'una dependència on poder realitzar les seves necessitats més bàsiques», subratlla el text de queixa.\nEl sindicat policial també lamenta que «els efectius tampoc tinguin un espai habilitat per realitzar la protecció en unes condicions mínimes per a la seva pròpia seguretat».\nEl SAP havia denunciat aquesta «penositat» davant la Direcció General de Policia el febrer passat, així com també ho van fer davant el Comitè de Seguretat i Salut Laboral del Departament d'Interior al març.\nEl comunicat assegura que es va garantir una solució abans del 15 de juliol, però «els agents segueixen patint les llastimoses i tercermundistes condicions d'aquest dispositiu, incomplint, per tant, les promeses».\nEl sindicat de la policia considera «intolerable» que qui vetlla per la seguretat de Carles Puigdemont hagin de treballar en un espai provisional.\n«L'hivern passat, els agents van haver de fer malabarismes per poder instal·lar una estufa per no passar fred i, arribada l'època estival, les circumstàncies de calor són més dramàtiques», expliquen en el comunicat.\nEl SAP exigeix una immediata resposta i que les obres que s'havien d'haver iniciat ho facin «de manera imminent» o, en cas contrari, assegura que s'iniciaran «actes reivindicatius de més intensitat».


Espanya empata a dos gols amb Irlanda i acaba subcampiona - Diari de Terrassa\nXavi Lleonart, a la dreta, pugna per una bola davant un defensor irlandès. Lluís Clotet\nHockey. Torneig IV Nacions del Club Egara\nEspanya empata a dos gols amb Irlanda i acaba subcampiona\n05.08.2019 | 19:01\nLa selecció espanyola s'ha proclamat subcampiona del Torneig IV Nacions del Club Egara per darrere de Malàisia en un torneig en què el defensor de l'Atlètic Terrassa Sergi Enrique ha arribat als 300 partits internacionals. Malàisia es va imposar als espanyols a la primera jornada per 3 gols a 4. En els dos partits següents, els de Fred Soyez van derrotar Anglaterra per 4 a 2 i van empatar a dos gols davant d'Irlanda. Espanya fou superior al combinat anglès, amb qui es veurà les cares el dia 20 a l'Europeu d'Anvers. Als vint minuts, Pau Quemada va aprofitar una gran acció ofensiva de Xavi Lleonart per inaugurar el marcador. Dos minuts després, Sam Ward va firmar les taules. Però un penal-córner de Diego Arana a falta de cinc minuts pel descans va significar el 2 a 1. Quan quedaven 30 segons, Xavi Lleonart va fer el 3 a 1. Al minut 32, Zachary Wallace va retallar distàncies pels anglesos, però al minut 49 Pau Quemada va tornar a superar el porter Harry Gibson, signant així el 4 a 2 definitiu. En aquest partit, el porter Mario Garín va disputar el seu partit internacional número 50.\nDiumenge, en un duel molt equilibrat, Espanya va acabar empatant a dos gols amb Irlanda. Shane O'Donoghue va obrir el marcador pels britànics, un marcador que es va mantenir fins al minut 42, quan Pau Quemada va aprofitar un penal per empatar. Set minuts després O'Donoghue va tornar a posar per davant els irlandesos, però al darrer minut, Nacho Rodríguez va signar el 2-2 de penal-córner.\nAquest dimarts a les onze del matí, espanyols i irlandesos tornaran a enfrontar-se al Club Egara en un partit amistós que servirà per tancar la concentració que els de Soyez han dut a terme a Terrassa.


Obre portes la Fira de l’Economia Social de Catalunya - Valors\nJoan Salicrú| 23/10/2015 |Actualitat|\nBarcelona acull a partir d’avui i fins diumenge al complex Fabra i Coats la quarta edició de la Fira d’Economia Social de Catalunya, una iniciativa de la Xarxa d’Economia Social (XES). Aquesta trobada busca donar a conèixer aquest tipus d’economia, augmentar el nombre de persones i organitzacions compromeses i donar visibilitat al teixit comercial i empresarial que ja ha apostat per aquesta nova ruta alternativa.\nUn canvi de paradigma econòmic, que si tenim en compte les xifres, cada vegada convenç a més persones. La fira d’enguany compte amb 192 empreses expositores, la majoria cooperatives, procedents de 38 municipis de Catalunya, però també d’altres espais de l’Estat espanyol i de l’estranger (Turquia, Portugal, França i Kurdistan). A més, un 30 per cent hi seran presents per primer cop.\nDe fet, avui la XES, que no ha part de créixer des de la seva fundació, compte amb 162 entitats associades d’una gran diversitat de sectors i 100 persones a títols individual. I entre totes les entitats catalanes factures 120 milions d’euros anuals i donen feina a 4.500 persones.\nA part dels expositors durant aquests tres dies també hi ha programades un grapat de xerrades que s’agrupen en quatre eixos temàtics: desenvolupament comunitari i mercat social; el consum responsable i sobirania alimentària; les economies feministes i el lligam entre els drets fonamentals i l’economia social. A més, a la Fira també hi haurà un espai d’activitats lúdiques com ara circ, ludoteca, taller de maquillatge, recital de poesia o música.\nCooperativa, economia, Social\n←Es posa en marxa la Ruta de l’Economia social, solidària i cooperativa del Raval\n→La Fundació Espavila anuncia la cinquena Convocatòria de Beques Educar Fomentant l’Esforç


Silvinaction : 5x07: Cinema experimental, emergent i català\nLa iniciativa, que inicialment s'havia de dur a terme de manera presencial als cinemes Screenbox, JCA Alpicat, al Caixaforum Lleida, a l'IEI i a l'Auditori de Cappont de la UdL del 29 d’octubre al 8 de novembre; finalment es realitzarà del 4 al 13 de desembre als dos primers emplaçaments. A més, alguns dels títols es podran veure en línia mitjançant la plataforma virtual Sala 11 de l'Screenbox. Visual Art pretén "feminitzar el cinema al màxim" i fer-se ressò del cinema fet a casa nostra, dels nous llenguatges audiovisuals i de les creacions emergents.\nPROGRAMACIÓ VISUAL ART 2020\nLa pel·lícula documental For Sama i el drama social Volver a empezar obriran i tancaran respectivament la primera edició del certamen. La programació, que inclou els treballs de 51 dones cineastes, es vertebra en "tres grans seccions" les quals disposaran d'un jurat propi. Som Cinema, que posa en relleu les "produccions catalanes", Cinefutur, que projectarà "talent emergent internacional" i Cinema del Món, amb "les pel·lícules més destacades del panorama internacional." A més, hi haurà taules rodones al voltant del món del cinema.\nLes produccions audiovisuals catalanes seran les protagonistes del Som Cinema amb llargs i curts de ficció i documentals en competició oficial. En l'apartat no professional, Som Secundària i Som Confinats complementaran la programació que podeu consultar aquí.\nCinefutur acollirà llargs i curts de ficció i documentals de joves directores i directors internacionals en competició oficial. Les subseccions de cinema experimental, Noves mirades del fantàstic i Futurs Cineastes arrodoniran l'experiència. Vegeu el programa aquí.\nLa programació de Cinema del Món, que podeu tafanejar aquí, engloba una curosa tria de llargs i curts internacionals que concorreran en aquesta secció oficial del festival. A Temps Moderns es retrà homenatge "als grans cineastes i al cinema per dins."\nPodeu consultar els horaris de les projeccions a l'Screenbox aquí, els del JCA Cinemes Alpicat aquí i les que es faran en línia aquí.\nLes entrades es poden adquirir per internet al web del festival.\nEls i les cinèfiles més empedreïdes gaudiran de més d’un centenar de llargs i curts de ficció i documentals, la majoria de les quals preestrenes. Us ho perdreu?\nPosted by Silvinaction at 11:00


4ª Fira de la Mongeta de Castellfollit del Boix - Retalls de Cuina\nIniciproductes4ª Fira de la Mongeta de Castellfollit del Boix\n4ª Fira de la Mongeta de Castellfollit del Boix\nAnna Pigarda • 10 d’octubre de 2021\nAvui diumenge hem anat a visitar la 4ª edició de la Fira de la Mongeta de Castellfollit del Boix. Sempre ve de gust voltar pel Bages, i encara més quan es tracta de gaudir de la seva gastronomia.\nCastellfollit del Boix està situat al sud del Bages, a tocar de la comarca de l'Anoia. Envoltat de boscos de pins, roures i alzines, gaudeix d'unes vistes esplèndides del massís de Montserrat. La seva agricultura és de secà, típicament mediterrània, cereals, oliveres, vinyes...Encara que la fama del poble es deu a un llegum, la mongeta, que va arribar a Castellfollit del Boix fa uns 300 anys, fruit de l'intercanvi comercial amb Amèrica.\nLa primera referència a aquesta varietat es troba en un llibre escrit pel nordamericà Arthur Young, Tour in Catalonia, del 1787. Les mongetes de Castellfollit del Boix, de llavor blanca i de forma rectangular i ovoide, tenen unes qualitats pròpies que les defineixen i diferencien d'altres mongetes: tenen una textura fina, no són farinoses ni pastoses, tampoc són pelludes. La seva pell és molt fina, fet que la fa més digerible. Presenta una bona resistència a la cocció i destaca pel seu marcat gust a blat de moro i una lleugera aroma que recorda la patata. La mongeta és un llegum amb un alt contingut en fibra i una important font de proteïnes.\nLes mongetes es sembren cap a l'abril i es cullen cap a l'agost i setembre, encara que això pot variar segons les condicions climatològiques, ja que per que la llavor germini cal que hi hagi cert grau d'humitat i temperatura. Els terrenys on es conrea estan situat a uns 700 metres sobre el nivell del mar, i són llimosos i rics en calci. Les mongetes de Castellfollit del Boix, una vegada han madurat, s'arrenquen a ma i es deixen al camp perquè s'acabin d'assecar. Els productors comparteixen una màquina que recull les plantes seques, les bat i les venta. Després les mongetes es trien a ma, es classifiquen i netegen.\nL'Ajuntament de Castellfollit del Boix, el Consell Comarcal del Bages i el Parc Rural del Montserrat ha finançat un estudi de la Fundació Miquel Agustí per millorar genèticament la mongeta, augmentar la producció i la seva resistència a la sequera provocada pel canvi climàtic.\nLes mongetes es venen majoritàriament seques, però també hi ha algun productor que les ven cuites. A la pàgina web de la Mongeta de Castellfollit del Boix trobareu el contacte del set productors que la conreen i comercialitzen. La majoria les venen directament a la pròpia finca, i hi ha alguns que l'envien a domicili a les poblacions properes.\nA la Fira de la Mongeta de Castellfollit del Boix, a banda de poder comprar directament al productor, les hem pogut tastar cuinades amb cansalada i un bon raig d'oli d'oliva. Les hem acompanyat amb dos vins de picapoll d'Entrebosc, un celler de Castellfollit del Boix. Dels dos vins, un d'ells era brisat, el Boixa 1854, fermentat amb la rapa -un vi blanc que s'elabora igual que un vi negre-, que ens ha sorprès i agradat molt. A la Fira també hi havien parades d'altres productors artesans de formatges, mel, embotits i vins. Entre les activitats organitzades durante el matí no ens hem perdut la demostració de com es batien les mongetes antigament.\nI abans de marxar, ens hem apropat fins el Conjunt de Sant Pere de Castellfollit del Boix, a uns cinc minuts del centre del poble en cotxe. El temple romànic, la rectoria i el cementiri es troben situats a dalt del turó de Sant Pere, amb unes vistes esplèndides de Montserrat.\nUs recomano fer una visita a la pàgina del Consorci de Promoció Turística del Cardener per descobrir tot el que ofereix aquesta zona del Bages, espai natural a banda i banda del riu Cardener.


Andreu Genestra col·labora amb Gas Gregal - Gas Gregal\nGLP: Butano y propano\nEnvasado de Gas Repsol\nGas Gregal S.L.\n971 50 71 11\nANDREU GENESTRA COL·LABORA AMB GAS GREGAL\nCALAMAR FARCIT DE PORC NEGRE I FOIE\nAMB BROU DE SOPES MALLORQUINES\nArriba la Pasqua i, tot i que enguany tampoc ho podem celebrar com ens agradaria, amb aquesta recepta espectacular de calamar farcit de porc amb brou de sopes mallorquines del gran xef Andreu Genestra ho passarem una mica millor.\nNatural d’Inca, Andreu Genestra s’ha convertit en tot un referent de la gastronomia mallorquina. Guardonat l’any 2015 amb una Estrella Michelin, no oblida els seus orígens i és un gran defensor de la cuina senzilla i el producte local. Amb aquesta recepta cuinada en forn de gas, Andreu recupera els sabors tradicionals amb una cuidada elaboració.\nCalamar 300 g\nCarn capolada de porc negre 200 g\nPinyons 20 g\nFoie 30 g\nPa tou 10 g\nLlet 10 ml\nOu 30 g\nSaïm de porc 1 kg\nPer començar l’elaboració d’aquest calamar farcit de porc amb brou de sopes mallorquines, primer de tot, netejar el calamar i reservar els tentacles. Remullar el pa de motlle amb la llet i afegir la carn capolada. Barrejar l’ou, el foie i els tentacles que haurem saltejat i picat juntament amb els pinyons. Posar aquesta mescla a punt de sal i pebre bo i farcir. Confitar els calamars amb el saïm durant 1 hora a foc mínim en cuina de gas.\nCONSOMÉ DE SOPES MALLORQUINES\nSaïm 150 g\nAll 1 dent\nCeba 300 g\nApi 150 g\nPastanaga 150 g\nPorro 150 g\nCol 1 u\nColflori 100 g\nAigua 3 L\nMescla de 4 espècies 25 g\nSofregir totes les verdures per ordre de cocció juntament amb el saïm de porc. Un pic que la verdura estigui ben escalfada, afegir aigua i deixar cuinar durant 45 minuts en cuina de gas. Colar i infusionar les espècies. Tornar colar amb un colador fi i posar a punt de sal i pebre bo.\nCRUIXENT DE BRÒQUIL\nTrossejar el bròquil i bullir en cuina de gas. Triturar finament i estirar damunt un paper de cuina antiadherent. Un pic estigui eixut, el passarem per la fregidora.\nAll 15 g\nOli 0,4° 35 ml\nPebre vermell 100 g\nPebre verd 100 g\nVi Manzanilla 30 ml\nSofregir en cuina de gas l’all i la ceba juntament amb l’oli fins que estigui ben escalfat. A continuació, afegir els pebres i, finalment, el vi Manzanilla fins que tot quedi amb la consistència desitjada. Rectifiquem de sal i pebre blanca.\nPer acabar el plat\nCibulet picat i nou de macadàmia ratllada. Es barregen les tres receptes en una.\nVisita el nostre web per conèixer el catàleg de gasodomèstics.\nConeix a Andreu Genestra.\nAntAnteriorPromoción Día del Padre\nSiguientePlan Estratégico 2021 – 2025Siguiente\nElectricidad y Gas de Repsol\nGLP: Gas Butano y Gas Propano\nOficina Online LUZ y GAS de Repsol\nSi ya estas conectado a la energía de Repsol, puedes realizar tus gestiones y controlar tu consumo online. Descárgate la App.\n© Gas Gregal 2021


Holiday home Froidal Rømø Denm Romo Kirkeby Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Froidal Rømø Denm-, Toftum, Romo Kirkeby, Dinamarca, 6792 - Veure al mapaHoliday home Froidal Rømø DenmVeure més fotosPiscinaVeure més fotosVeure totes les 29 fotosVeure al mapaParticularitats que li encantaranWi-Fi gratuït en totes les habitacionssaunaaparcament de cotxes\nSobre l'allotjamentDescripcióAl visitar Toftum, vosté es sentirà com a casa a Holiday home Froidal Rømø Denm, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Holiday home Froidal Rømø Denm és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes. A més, totes les habitacions ofereixen una gran varietat de comoditats com ara calefacció, balcó/terrassa, videojocs a l'habitació, aparell de televisió, TV satèl•lit/cable per satisfer els clients més exigents. L'hotel ofereix instal.lacions fantàstiques, incloses bany, sauna, per ajudar-vos a relaxar després d'un carregat dia a la ciutat. Holiday home Froidal Rømø Denm és la vostra destinació si buscau allotjament de qualitat a Toftum.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sesauna Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadorasecadoraforn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Viquipèdia:Contacte/Usuaris - Viquipèdia, l'enciclopèdia lliure\nEls autors dels articles són usuaris voluntaris. Amb poques excepcions, no són empleats de la Fundació Wikimedia, qui hostatja la Viquipèdia, ni representants oficials d'aquesta fundació. Les seves opinions només els concerneix a ells.\nEls autors s'identifiquen o bé per un pseudònim (si s'han registrat a la Viquipèdia) o bé per la seva adreça IP. Tret que els autors hagin escollit com a pseudònim el seu nom real, o que donin les seves dades personals en la seva pàgina d'usuari, no hi ha més informació sobre la seva identitat.\nDegut a la política de privadesa, no es facilitarà cap informació dels usuaris registrats, com la seva adreça IP, llevat que sigui requerit per imperatiu legal. La Fundació Wikimedia té la seva seu a l'estat de Florida, EUA.\nTots els usuaris registrats a la Viquipèdia tenen una pàgina de discussió on els podeu deixar un missatge. Aquesta pàgina de discussió, encara que personal, és pública. Si l'usuari ha especificat una adreça de correu electrònic, podeu usar la funció "Envia un missatge de correu electrònic a aquest usuari" que trobareu a la caixa d'"eines" de la columna esquerra de la seva pàgina d'usuari (disponible només si us heu registrat).\nExisteixen diverses llistes i mapes d'usuaris segons la seva inscripció voluntària.\nObtingut de «https://ca.wikipedia.org/w/index.php?title=Viquipèdia:Contacte/Usuaris&oldid=16363444»\nLa pàgina va ser modificada per darrera vegada el 27 gen 2016 a les 19:34.


La Primària en el procés del coronavirus - Col·legi Oficial de Metges de Lleida\nL’Atenció Primària és la porta d’entrada al sistema sanitari. Actualment integra equips multidisciplinaris formats per metges d’Atenció Primària, pediatres, odontòlegs, infermers, treballadors socials, auxiliars d’Infermeria, llevadores, tècnics de radiologia, i administratius que treballen al Centres d’Assistència Primària (CAP). Aquests equips proveeixen amb l’atenció sanitària integral i continua a qualsevol persona que busca l’atenció mèdica a través dels seus serveis en la prevenció, detecció precoç, avaluació inicial de la malaltia i seguiment de les cronicitat en coordinació amb altres nivells d’atenció, tenint en compte les necessitats de la població i l’ús eficient dels recursos disponibles.\nLa segona setmana de març la mascareta quirúrgica va ser rescatada del magatzem. El divendres 13 de març va ser un dia pràcticament normal en l’activitat dels nostres centres, pot ser amb menys pacients i cert nerviosisme entre els companys. El dilluns 15 tot va canviar, l’activitat rutinària va quedar suspesa i tota l’assistència es va haver de reestructurar en 24 hores, tot abordant la resposta davant la nova situació amb els mitjans al nostre abast, sense tenir unes directrius ni protocols clars en els que recolzar-nos .\nCada centre es va organitzar segons les seves possibilitats d’espais i personal, fent triatges a les portes d’accés als centres, mesurant la temperatura i proporcionant mascaretes i guants als pacients que venien a visitar-se, creant circuits d'assistència separats entre els pacients que acudien per problemes respiratòries i altres patologies.\nEs van organitzar consultes de patologia respiratòria, en espais específics aïllats, ateses per professionals amb equips de protecció individual (EPI) en ocasions improvisats. Es van utilitzar circuits i horaris diferents per fer radiografies, ecografies i analítiques en els centres que disposen d’aquets mitjans de complement diagnòstic. Es van estructurar els equips d’atenció domiciliària per atendre els malalts segons patologia infecciosa o no, i a les persones ingressades en les residencies d’ancians, que en la nostra àrea son sis establiments. Es van modificar els horaris d’alguns professionals de 7 a 12 hores, i, amb solidaritat, es van treure de la primera línia d’assistència els treballadors més sensibles. Es van crear protocols de sedació per atendre pacients d'edat avançada que no van voler anar a l'hospital i van romandre en el seu domicili o residència. Es van reorganitzar les guàrdies en els centres com en el nostre d’atenció 24 hores al dia. En els consultoris locals, els equips van continuar atenent la població, utilitzant com a element essencial la comunicació telefònica, excepte en les patologies que per la seva naturalesa urgent requerien assistència presencial.\nEl coneixement dels nostres pacients i la confiança que tenen dipositada en nosaltres ens va possibilitar fer el triatge: el seguiment telefònic dels infectats per la COVID-19 amb afectació lleu; els contactes amb quarantena i aïllament domiciliari; la renovació de medicaments sense la presentació de la recepta impresa, així com la gestió de les múltiples incapacitats temporals (IT) creades per la pandèmia. Els serveis socials dels CAP es van coordinar amb els dels ajuntaments, consells comarcals i entitats socials per atendre les persones més vulnerables que viuen soles o en condicions molt precàries.\nTota aquesta reestructuració a corre cuita es va poder posar en marxa amb el treball del personal administratiu, que ara es diuen personal de Gestió i Serveis (GiS), que havia incorporat en els últims anys les Tecnologies de la Informació i Comunicació (TIC). Aquest personal va gestionar agendes, va enviar per correu electrònic parts d’IT, informes, va tramitar trasllats de pacients als hospitals i va difondre protocols d’actuació.\nTot l'anterior no hagués pogut dur-se a terme sense unes direccions dels centres, almenys en el meu, amb una idea clara d'actuació, gestió eficient dels mitjans materials, coordinació i suport amb tot el personal amb dues metes principals: protegir l'equip i evitar en el possible la saturació de l’hospital, derivant els pacients amb requeriment de tractament específic.\nDurant setmanes vam observar com l'epidèmia de la COVID-19 s'estenia des de la Xina per tot el món, mentre els nostres polítics i epidemiòlegs oficials negaven la possibilitat que ens afectés o, com a molt, algun cas aïllat, deien. Tot d'una va esclatar la pandèmia saturant hospitals, serveis d'urgències unitats de cures intensives i funeràries. Tot el sistema sanitari es va veure impotent per controlar l'epidèmia, havent de recórrer a mesures mil·lenàries que ja s'utilitzaven en època de l'imperi romà, el confinament de la població.\nEn aquest context, els ciutadans estan demostrant un alt nivell de responsabilitat, autogestionant molts dels seus problemes de salut, assumint la supervisió i seguiment de les seves dolències, informant del seu estat de salut al contactar per telèfon per iniciativa pròpia o en el seguiment realitzat des del CAP. Els professionals de l'assistència primària, acostumats a treballar en situacions clíniques d'incertesa, hem continuat exercint la nostra tasca com un equip unit en la resposta, contenció, mitigació i recuperació de l'epidèmia, actuant al mateix temps com a element de cohesió social a l’ésser una atenció sanitària d'accés universal.\nLa pandèmia passarà, però el coronavirus es quedarà entre nosaltres i, malgrat el desgast sofert per tots els professionals d’Atenció Primària, ens caldrà continuar exercint la nostra tasca, reorganitzant de nou els equips, reinventant la Primària per acoblar-nos a la futura pandèmia post-COVID, la de les seqüeles ocorregudes per la por i el confinament. També és probable que hi hagi rebrots o ens sacsegin altres epidèmies o desastres naturals. Davant d'aquests fets, una Atenció Primària organitzada, qualificada, ben preparada i, sobre tot, amb els recursos suficients pot frenar nous contagis i reduir l’afectació en la salut tant dels propis professionals com de la comunitat, i com a conseqüència minimitzar en el possible l'impacte negatiu sobre l'ocupació i l'economia.\nTomàs Alonso Sancho\nMetge d’Atenció Primària


Experiència ApS: Acompanyant i aprenent de les persones grans [3r ESO] | Institut La Sedeta\nAquesta setmana us volem informar de la tercera de les nostres ApS. Es tracta d’“Acompanyament a la gent gran” en l’àmbit d’Intercanvi Intergeneracional. Durant les 10 hores de dedicació fora de l’horari lectiu, l’alumnat participant ha anat a la Residència d’avis Francesc Darder a conviure amb la gent gran. L’experiència ha estat molt enriquidora i gratificant. Han conversat amb els avis i àvies i els han preparat activitats (jocs, concursos…).\nCom podeu veure a les seves valoracions, ha estat una activitat que els ha omplert de satisfacció. Han expressat la seva experiència amb aquestes paraules:\nJúlia Castel i Júlia Mateos\n“Cada Dimecres, al sortir de l’institut, pensàvem que anàvem a fer una bona obra per a la gent gran. Aniríem a una residència a fer-los companyia i a distreure’ls, perquè se’ls passes més de pressa la tarda. I així per exemple, quan era carnestoltes vam fer una activitat que consistia en crear una persona amb cartolina, cada avi/a feia una part del cos «un feia les sabates, un altre la samarreta… És una experiència molt gratificant i ens hagués agradat que haguessin sigut més hores.”\n“Durant 10 hores, els dimecres, vaig estar col·laborant amb unes quantes companyes més de l’institut a la residència Darder. Allà vam estar ajudant i cuidant les persones grans. Des d’un principi, per a mi era una feina més per a l’institut, però a mesura que anaven passant les hores, anar allà cada dimecres ja no era una feina més, era voluntat pròpia, és a dir que en poc temps es va crear un vincle amb les persones gran molt maco i agradable!\nHa sigut una experiència molt maca, que recomanaria a molta gent, i que jo mateixa la repetiria!\n“És una experiència única perquè aprens a fer companyia als avis, si no saps com fer-ho, que era el meu cas. Aquesta ApS és divertida i, alhora, cada dia aprens coses noves de la gent gran. El millor consell que puc donar perquè et tinguin confiança és ser pacient i anar a poc a poc. Va molt bé si es amb jocs, com per exemple fent que si l’avi o àvia guanya han de dir un secret…”\n“Els primers dies no sabia com tractar els avis, però a mesura que avançaven els dies vaig anar millorant i establint una bona relació. Hi havia alguns dies que no estava contenta a l’escola, però després, quan arribava a la residència, els avis m’alegraven el dia. Amb ells m’ho passava molt bé.”\nSara Medrano i Joana Codina\n“Al principi pensava que 10 hores serien massa, però en poc temps ens vam trobar com a casa. Ens vam sentir molt afortunades de poder tenir l’oportunitat que confiessin amb nosaltres i entre totes i tots vam crear molts bons records.”\nTeresa 13/06/2019 a les 18:49\nM’encanta!! Quines bones iniciatives!


Comunicat de l’AV Esquerra de l’Eixample sobre la tramitació per a modificar la Llei sobre les violències masclistes de Catalunya – CONFAVC\nPàgina inicial/Notícies/Comunicat de l’AV Esquerra de l’Eixample sobre la tramitació per a modificar la Llei sobre les violències masclistes de Catalunya\nComunicat Vocalia de Dones de l’AV Esquerra de l’Eixample .- Volem manifestar la nostra preocupació davant la tramitació al Parlament de Catalunya, amb caràcter d’urgència, de la Proposició destinada a modificar l’actual Llei de 2008, referida a les violències vers les dones.\nCal recordar que aquella Llei fou el resultat d’un ampli procés en què van prendre la paraula i es van implicar, no només les forces polítiques, sinó el moviment feminista i els seus nombrosos col·lectius. Han passat anys des de llavors. Hem acumulat experiències i han sorgit noves problemàtiques i realitats socials. Una actualització de la Llei té, doncs, sentit. Però, en un tema tant punyent i transcendent, això requereix de nou reflexió col·lectiva i recerca d’amplis consensos. Les dificultats inherents la pandèmia no poden ser excusa per obviar aquest esforç.\nLa lectura del projecte admès a tràmit – procediment reduït a un nombre restringit de compareixences – ens confirma el risc de fer les coses amb precipitació. Correm el risc d’esguerrar la Llei de 2008en lloc de millorar-la i fer-ne un estri més eficaç en la lluita contra les violències masclistes. Així, per exemple, si allò que es pretén és ampliar el ventall de violències que contempla la Llei, nosaltres seríem partidàries d’incloure-hi la trata amb fins d’explotació sexual i la prostitució coma tal, inspirant-nos en la tradició del feminisme nòrdic que la considera en tots els casos com un abús masclista i un delicte reprovable per la societat, i que obliga els poders públics a oferir suport i alternatives a les dones en situació de prostitució.\nAixí ho reclamàvem ara fa dos anys amb el Manifest “La Pau de les Dones”, amb el suport de centenars de personalitats. Lluny d’això, veiem comparèixer al Parlament, a títol d’expertes, persones i entitats vinculades als lobbys de les indústries del sexe.\nPerò, si aquestes mancances són remarcables,encara sobta més la inesperada introducció en la proposició d’un apartat (punt 8) que pretén ampliar el marc de la Llei a col·lectius “no binaris”, “trans”, “que tenen una auto identificació de gènere que no correspon al sexe assignat al nàixer”… Creiem que aquest tipus d’incorporació pot desvirtuar completament el sentit de la Llei. En qualsevol cas, una modificació d’aquest abast no pot ser introduïda per la porta de darrera, a corre-cuita, sense debat i sense cercar la construcció d’acords tan amplis com els que es van aconseguir el 2008. I és evident que, ara com ara, no hi ha un acord sobre aquesta qüestió dins del moviment feminista.\nNosaltres pensem que tota persona, sigui quina sigui la seva orientació sexual o la seva forma de viure-la, té dret al respecte de la seva integritat i a l’empara dels poders públics enfront de qualsevol discriminació.La defensa d’aquests drets pot ser l’objecte d’altres disposicions legislatives. Però la Llei de 2008 aspirava a protegir dones i nenes enfront de les violències que pateixen arran del seu sexe; val a dir, arran de la situació d’inferioritat, submissió o vulnerabilitat que la jerarquia patriarcal atribueix a les persones de sexe femení – i que, malgrat els avenços en matèria d’igualtat, persisteix en les nostres societats. La pretensió d’ampliar el focus de la Llei transforma la meitat de la població en un “col·lectiu”, desdibuixant la desigualtat estructural i específica de què són objecte les dones – i que requereix, per tant, estris jurídics i polítiques públiques igualment específics per combatre-la.\nMés enllà de les diverses opinions que puguem tenir al respecte, no és admissible que es produeixi un canvi tan significatiu en una llei que les dones d’aquest país sentim com a nostra sense un debat públic, rigorós i suficient.Hem d’aturar una dinàmica perversa que soscava la democràcia i que consisteix en el segrest del debat ciutadà a mans de lobbys i “experts” de part. No és admissible que ens trobem davant de fets consumats, amb noves lleis que poden soscavar drets adquirits o afectar la salut i el desenvolupament dels nostres fills i filles, sense haver-ne parlat.


El Sandy també va passar per Haití, Cuba, Jamaica i les Bahames*\nImatge dels efectes del Sandy a Haití. Font: The Guardiaa.\nUna crítica habitual des del món de l’anomenat periodisme alternatiu i el cert és que en aquesta ocasió se’ls ha de donar la raó. No estic sempre d’acord amb les afirmacions que es fan des d’observatoris com Media.cat, però respecte el tractament informatiu de l’huracà Sandy em sembla que és una evidència i que s’ha de denunciar: la cobertura que ha tingut aquest fenomen meteorològic i les seves conseqüències ha estat totalment desequilibrada en favor dels episodis viscuts als Estats Units versus tot allò esdevingut en països de la zona com Haití, Cuba, Jamaica i Bahames.\nAixí, dels vint vídeos que es poden trobar amb l’etiqueta “Sandy” al portal de TV3, només hi ha una peça de 56 segons del Telenotícies del 26 d’octubre on s’ex- plica els efectes de l’huracà per Jamaica, República Dominicana, Haití, Cuba i Bahames. La resta de mitjans que han esmentat el pas del Sandy pels països del Carib no han passat de dedicar-hi un breu o una nota d’agència agrupant les notícies de diferents països i sense que la dimensió de la catàstrofe humanitària, almenys a Haití, amb 51 morts, hagi fet augmentar-ne la cobertura.\nNo es tracta de jugar a comparar els morts, però per dir-ho d’una manera molt prosaica, els 64 morts causats segons han merescut molt menys enrenou que els 120 dels EUA. De la mateixa manera, mentre a Haití el pas de l’huracà va fer témer per la seguretat alimentària de la població i l’aparició de brots de còlera, en referència als Estats Units la majoria de mitjans van arribar a parlar de “devastació” i “tragèdia” quan en realitat les conseqüències sempre hi són molt més limitades.\nTot plegat és el que, des de l’àmbit de l’anàlisi de continguts periodístics, se’n diu el fenomen de la sobreexposició mediàtic o sobrecobertura. Que s’explica perquè tots els mitjans de comunicació de casa nostra tenen corresponsals i equips de forma permanent als Estats Units i en canvi gairebé cap disposa de delegats en els altres països citats; qualsevol cosa que passa al primer país del món arriba a tots els racons del planeta. En segon lloc perquè, pel mateix motiu de dispositius humans i tècnics, les possibilitats de narrar el pas de l’huracà als Estats Units, des d’un punt de vista audiovisual, eren molt més potents que no pas a Haití o Cuba. I és que per trist que pugui semblar, des d’un punt de vista televisiu, una història com aquesta s’acaba explicant des d’on es pugui narrar de forma més espectacular. En uns mitjans audiovisuals que busquen desesperadament històries èpiques, les referències a un procés venen determinades per això i no pas per la rellevància informativa del que s’acaba explicant.\nA banda de tot això, no sembla pas que l’extensa cobertura del Sandy hagi servit tampoc per contextualitzar el fenomen dels huracans. No hi ha hagut reflexió sobre els motius que els provoquen –hi ha qui apunta al canvi climàtic per expli- car-ne el seu auge– i les úniques referències informatives en aquest sentit han estat perquè l’alcalde de Nova York va anunciar el seu vot per Obama en la mesura que aquest candidat semblava més preocupat pel canvi climàtic que el seu contricant.\nEns falta molt i bon periodisme, també en situacions com aquestes, en què els periodistes ens pensem que estem dirigint una pel·lícula de Hollywood sense haver invertit ni un euro.\n* Publicat al Valors de novembre a la secció 'Ha passat desaparcebut'.\nEtiquetes de comentaris: Periodisme reflexió Valors


Carta oberta de suport a l'TPAN - La Marxa Mundial\nInici » Notícies » notes Premsa » Carta oberta de suport a l'TPAN\n21/09/2020 per Antonio Gancedo\n56 Ex-dirigents mundials recolzen el Tractat de Prohibició de les Armes Nuclears\nLa pandèmia per coronavirus ha demostrat clarament que es necessita amb urgència una major cooperació internacional per abordar totes les grans amenaces a la salut i als el benestar de la humanitat. La principal d'elles és l'amenaça d'una guerra nuclear. Avui en dia, el risc d'una detonació d'una arma nuclear -ja sigui per accident, error de càlcul o intencionalmente- sembla estar augmentant, amb el recent desplegament de nous tipus d'armes nuclears, l'abandonament d'acords de llarga data sobre el control d'armes i el perill molt real de ciberatacs sobre la infraestructura nuclear. Atenguem les advertències que fan els científics, els metges i altres experts. No hem de caminar adormits cap a una crisi de proporcions encara majors que la que hem viscut aquest any.\nNo és difícil preveure com la retòrica bel·ligerant i el mal judici dels líders de les nacions amb armes nuclears podrien resultar en una calamitat que afectaria a totes les nacions ia tots els pobles. Com exmandataris, exministres de Relacions Exteriors i exministres de Defensa d'Albània, Bèlgica, Canadà, Croàcia, República Txeca, Dinamarca, Alemanya, Grècia, Hongria, Islàndia, Itàlia, Japó, Letònia, Països Baixos, Noruega, Polònia, Portugal, Eslovàquia, Eslovènia, Corea de Sud, Espanya i Turquia -tots països que afirmen estar protegits amb les armes nuclears d'un aliat- fem una crida als líders actuals perquè impulsin el desarmament abans que sigui massa tard. Un punt de partida obvi per als líders dels nostres propis països seria declarar sense reserves que les armes nuclears no tenen cap propòsit legítim, ja sigui militar o estratègic, a la llum de les\ncatastròfiques conseqüències humanes i ambientals del seu ús. En altres paraules, els nostres països han de rebutjar qualsevol paper que se'ls doni a les armes nuclears en la nostra defensa.\nA l'afirmar que les armes nuclears ens protegeixen, estem promovent la creença perillosa i equivocada que les armes nuclears milloren la seguretat. En lloc de permetre el progrés cap a un món lliure d'armes nuclears, ho estem impedint i estem perpetuant els perills nuclears, tot per por a molestar als nostres aliats que s'aferren a aquestes armes de destrucció massiva. No obstant això, un amic pot i ha de manifestar-quan un altre amic s'involucra en un comportament imprudent que posa en perill la seva vida i la dels altres.\nSens dubte, està en marxa una nova carrera d'armaments nuclear i es necessita amb urgència una carrera pel desarmament. És hora de posar-li una fi permanent a l'era de la dependència de les armes nuclears. En 2017, 122 països van fer un pas valent i molt necessari en aquesta direcció a l'adoptar el Tractat sobre la Prohibició de les Armes Nuclears, Un tractat mundial històric que col·loca a les armes nuclears en la mateixa base jurídica que\nles armes químiques i biològiques, i estableix un marc per a eliminar-les de forma verificable i irreversible. Aviat es convertirà en llei internacional vinculant.\nFins a la data, els nostres països han optat per no sumar-se a la majoria mundial en el suport a aquest tractat, però aquesta és una posició que els nostres líders han de reconsiderar. No ens podem permetre el luxe de titubejar davant aquesta amenaça existencial per a la humanitat. Hem de mostrar valentia i empenta i unir-nos a l'tractat. Com Estats banda, podríem romandre en aliances amb els Estats amb armes nuclears, ja que no hi ha res al tractat en si ni en els nostres respectius pactes de defensa que ho impedeixi. No obstant això, estaríem legalment obligats, a mai i sota cap circumstància, ajudar o encoratjar als nostres aliats a fer servir, amenaçar amb usar o posseir armes nuclears. Atès l'ampli suport popular en els nostres països a l'desarmament, aquesta seria una mesura indiscutible i molt lloada.\nEl tractat de prohibició és un reforç important de el Tractat de No Proliferació, que compta ja amb mig segle d'antiguitat i que, tot i que ha tingut un èxit notable en frenar la propagació d'armes nuclears a més països, no ha aconseguit establir un tabú universal contra la possessió d'armes nuclears. Les cinc nacions nuclearment armades que posseïen armes nuclears quan es va negociar el TNP -els Estats Units, Rússia, la Gran Bretanya, França i Xina- semblen veure-ho com una llicència per retenir les seves forces nuclears a perpetuïtat. En lloc de desarmar-se, estan invertint fortament en actualitzar els seus arsenals, amb plans per a retenir-durant moltes dècades. Això és, evidentment, inacceptable.\nEl tractat de prohibició adoptat el 2017 pot ajudar a posar fi a dècades de paràlisi en el desarmament. És un far d'esperança en temps de foscor. Els permet als països subscriure a la més alta norma multilateral que hi ha contra les armes nuclears i exercir pressió internacional per actuar. Com ho reconeix el preàmbul, els efectes de les armes nuclears «transcendeixen les fronteres nacionals, tenen greus repercussions per a la supervivència humana, el medi ambient, el desenvolupament socioeconòmic, l'economia mundial, la seguretat alimentària i la salut de les generacions actuals i futures , i tenen un efecte desproporcionat en les dones i les nenes, fins i tot com a resultat de la radiació ionitzant ».\nAmb prop de 14.000 armes nuclears ubicades a dotzenes de llocs a tot el món i en submarins que patrullen els oceans en tot moment, la capacitat de destrucció sobrepassa la nostra imaginació. Tots els líders responsables han d'actuar ara per garantir que mai més es repeteixin els horrors de 1945. Tard o d'hora, la nostra sort s'acabarà, llevat que actuem. el Tractat sobre la Prohibició de les Armes Nuclears posa les bases per a un món més segur, lliure d'aquesta amenaça existencial. Hem acollir-lo ara i treballar perquè altres s'uneixin. No hi ha cura alguna per a una guerra nuclear. La nostra única opció és prevenir-la.\nLloyd Axworthy, Exministre de Relacions Exteriors de Canadà\nBan Ki-moon, Exsecretari general de l'ONU i exministre de Relacions Exteriors de Corea de Sud\nJean-Jacques Blais, Exministre de Defensa del Canadà\nKjell Magne Bondevik, Exprimer ministre i exministre de Relacions Exteriors de Noruega\nYlli Bufi, Exprimer ministre d'Albània\nJean Chrétien, Exprimer ministre del Canadà\nWilly Claes, Exsecretari general de l'OTAN i exministre de Relacions Exteriors de Bèlgica\nErik Derycke, Exministre de Relacions Exteriors de Bèlgica\nJoschka Fischer, Exministre de Relacions Exteriors d'Alemanya\nFranco Frattini, Exministre de Relacions Exteriors d'Itàlia\nIngibjörg Sólrún Gísladóttir, Exministra de Relacions Exteriors d'Islàndia\nBjørn Tore Godal, Exministre de Relacions Exteriors i exministre de Defensa de Noruega\nBill Graham, Exministre de Relacions Exteriors i exministre de Defensa del Canadà\nHatoyama Yukio, Exprimer ministre del Japó\nThorbjørn Jagland, Exprimer ministre i exministre de Relacions Exteriors de Noruega\nLjubica Jelušič, Exministra de Defensa d'Eslovènia\nTālavs Jundzis, Exministre de Defensa Exterior de Letònia\nJan Kavan, Exministre de Relacions Exteriors de la República Txeca\nAlojz Krapež, Exministre de Defensa d'Eslovènia\nGirts Valdis Kristovskis, Exministre de Relacions Exteriors i exministre de Defensa de Letònia\nAleksander Kwaśniewski, Expresident de Polònia\nYves Leterme, Exprimer ministre i exministre de Relacions Exteriors de Bèlgica\nEnrico Letta, Exprimer ministre d'Itàlia\nEldbjørg lower, Exministra de Defensa de Noruega\nMogens Lykketoft, Exministre de Relacions Exteriors de Dinamarca\nJohn McCallum, Exministre de Defensa del Canadà\nJohn Manley, Exministre de Relacions Exteriors de Canadà\nRexhep Meidani, Expresident d'Albània\nZdravko Mrsic, Exministre de Relacions Exteriors de Croàcia\nLinda Mūrniece, Exministra de Defensa de Letònia\nFatos Nano, Exprimer ministre d'Albània\nHolger K. Nielsen, Exministre de Relacions Exteriors de Dinamarca\nAndrzej Olechowski, Exministre de Relacions Exteriors de Polònia\nKjeld Olesen, Exministre de Relacions Exteriors i exministre de Defensa de Dinamarca\nAna Palacio, Exministra d'Afers Exteriors d'Espanya\nTheodoros Pangalos, Exministre de Relacions Exteriors de Grècia\nJan Pronk, Exministre de Defensa (interí) dels Països Baixos\nVesna Pusic, Exministra de Relacions Exteriors de Croàcia\nDariusz Rosati, Exministre de Relacions Exteriors de Polònia\nRudolf Scharping, Exministre de Defensa d'Alemanya\nJuraj Schenk, Exministre de Relacions Exteriors d'Eslovàquia\nNuno Severiano Teixeira, Exministre de Defensa de Portugal\nJóhanna Sigurðardóttir, Exprimera ministra d'Islàndia\nÖssur Skarphéðinsson, Exministre de Relacions Exteriors d'Islàndia\nJavier Solana, Exsecretari general de l'OTAN i exministre d'Afers Exteriors d'Espanya\nAnne-Grete Strøm-Erichsen, Exministra de Defensa de Noruega\nHanna Suchocka, Exprimera ministra de Polònia\nSzekeres Imre, Exministre de Defensa d'Hongria\nTanaka Makiko, Exministra de Relacions Exteriors del Japó\nTanaka Naoki, Exministre de defensa del Japó\nDanilo Türk, Expresident d'Eslovènia\nHikmet Sami Türk, Exministre de Defensa de Turquia\nJohn N. Turner, Exprimer ministre del Canadà\nguy Verhofstadt, Exprimer ministre de Bèlgica\nKnut Vollebaek, Exministre de Relacions Exteriors de Noruega\nCarlos Westendorp i Cap, Exministre d'Afers Exteriors d'Espanya


HEAVEN 2436 | Heavenletters\nCEL #2436 En els amagatalls de la teva ment, 27 de Juliol del 2007\nSaps quan a vegades una cançó entra a la teva ment, i s’hi està tan com vol, i no te la pots treure del cap? Pot ser una cançó de molts anys enrere. Sense que te n’adonessis, estava adormida però encara vibrant dins teu fins que va començar a cantar-se ella mateixa. Que poderoses aquestes cançons que entren al teu corrent sanguini i mai en marxen.\nI així és com passa amb els pensaments. I amb tots els llibres que llegeixes, o pelis que veus, els programes de TV que veus, anuncis que ni tan sols escoltes, i cada paraula i melodia que has sentit, totes queden gravades. Estan en algun lloc en els amagatalls de la teva ment.\nConsidera que tens dos parts en el dipòsit de la teva ment. Una conté negativitat, l’altra alegria.\nEl món està ple de negativitat. Ja en tens suficient. L’alegria és el que has de perseguir. El primer que has de fer és deixar d’escoltar les notícies que massa sovint són horribles i espantoses. Donant-te vacances de les notícies negatives et dónes lloc a més alegria. Persegueix la positivitat. Fuig de la negativitat com fugiries d’un lleó ferotge.\nÉs fàcil pensar que no importa la violència o l’horror als que t’exposis, però les cendres duren molt de temps. La negativitat és molt difícil de netejar. La negativitat taca, igual que el suc de mores, i deixa marca.\nNo t’has de preocupar per això. No t’has de preocupar per res. Totes les preocupacions són del passat. Deixa el passat enrere només proposant-ho, i surt del corrent de negativitat. No necessites obrir més la porta. No hi ha cap raó per absorbir negativitat. Et deixa cicatrius.\nAl mateix temps, hi ha moltes coses que interpretes com a negatives que en realitat no ho són. La negativitat porta un gran pes. Totes les pèrdues que perceps et pesen molt. Elimina la idea de pèrdua, i molt llast negatiu s’esfumarà.\nQuan les persones estimades marxen, pensa en tot l’amor i la bellesa enlloc de en la pèrdua.\nEl sentit de negativitat és un sentiment. No ets insensible, sinó al contrari. Posa atenció als sentiments amb els que t’omples.\nÉs possible que no t’haguessis de focalitzar en el món de les guerres? Dius que esborraries les guerres amb un simple moviment de mà si poguessis. Jo t’explico com ho pots fer. No és enterrant el teu cap a la sorra per no llegir ni sentir res sobre ella. Quan els pensaments de guerra desapareixen de prous ments, i els sentiments d’enuig i ràbia no són cabdals i es comencen a reduir, com es faran les guerres? Què les alimentarà? Introduïu un escenari de pau a les vostres ments, estimats, i us afegireu a la pau del món.\nLa negativitat es multiplica ella mateixa. La positivitat també.\nMultiplica el que vulguis multiplicar, i elimina el que vulguis eliminar.\nEstem parlant de simple aritmètica.\nAfegeix pau al teu cor. Treu-ne el conflicte.\nVine, surt de les escombraries de la teva ment i entra a un jardí ple de verdor i alegria on només hi ha pensaments de joia i cap mena de perill. Augmenteu el nivell dels vostres pensaments, estimats.\nDeixeu la negativitat allí on està. No us hi involucreu. Ja sigui poca o molta, segueix sent negativitat, estimats. És caos. Esforça’t molt per eliminar el caos de dins teu. No amunteguis els arxius de la teva ment. Treu-ne la negativitat. No la necessites. Abraça la llibertat, més aviat. Deixa que la cançó de les Meves boniques paraules ressoni dins teu.\nTraduït per Yuri Mestres Vizcaino (yurimestres [at] yahoo [dot] es)\t7 de Novembre del 2007 Cabacés, El Priorat\n‹ HEAVEN 2440 HEAVEN 2439 ›


Salut atura la investigació sobre la mort de la nena de 8 anys a l’hospital de Blanes | Ràdio Calella Televisió\nLa investigació oberta pel departament de Salut de la Generalitat per esclarir les causes de la mort d’una nena de 8 anys a l’hospital de Blanes ara fa dos mesos ha quedat paralitzada després que la família de la nena hagi presentat una denúncia als Jutjats de Blanes. Així ho ha confirmat un portaveu del departament de Salut a Ràdio Calella Televisió.\nSegons un portaveu del departament de Salut, la llei no permet que hi hagi obertes al mateix temps una causa administrativa i una de judicial pel mateix motiu. La via penal preval sobre l’administrativa i només quan s’esgoti el procediment judicial es podrà tornar a obrir des de Salut l’expedient informatiu que havia posat en marxa la Direcció General d’Ordenació Professional i Regulació Sanitària per aclarir les causes de la mort d’una nena de 8 anys el 22 de gener a l’hospital de Blanes.\nRecordem que el cas de la mort d’aquesta nena el va denunciar el sindicat CCOO, que assegurava que la menor havia mort després d’esperar durant quatre hores una ambulància pediàtrica per al seu trasllat de Blanes a Girona.\nSegüent ERC reclama consens en el procés iniciat per Adif per suprimir el pas a nivell\nAnterior [AMPLIACIÓ] Conferència “Antonio Machado: vida i poesia”


Director/a de Lleure – Adhara\nDirector/a de Lleureadminlleure2022-06-15T11:09:32+02:00\nDIRECTOR/A de lleure infantil i juvenil\nEl Curs de director/a d’activitats d’educació en el lleure infantil i juvenil és la formació que prepara l’alumnat per intervenir en tasques de coordinació d’equips en activitats de lleure infantil i juvenil, i que el capacita per planificar, organitzar, gestionar, dinamitzar i avaluar projectes de lleure educatiu dirigits a la infància i la joventut en tots els seus aspectes, i a representar-los internament i externament assumint la creació, el control i la dinamització dels equips de monitors.\nCarnet i diploma de director/a d’activitats d’educació en el lleure infantil i juvenil expedit per la Direcció General de Joventut.\nEs por accedir al curs de director/a de lleure a través d’alguna d’aquestes vies:\nSer major de 18 anys i estar en possessió del títol de monitor/a de lleure.\nEstar en possessió d’alguna d’aquestes titulacions de grau, diplomatura o llicenciatura i tenir un mínim de 2 anys d’experiència (700 hores) en el sector de l’educació en el lleure.\nAcreditar haver cursat el mòdul 2 (MF 1867) i el 3 (MF 1868) del curs de monitors.\nEl curs consta de tres mòduls dels quals dos són formatius i un de pràctiques. Els diferents mòduls fan referència als que s’estableixen en el certificat de professionalitat de Direcció i coordinació d’activitats de lleure educatiu infantil i juvenil.\nEtapa teòrica (200h)\n135 hores presencials distribuïdes en sessions a l’aula durant les quals es donarà la major part del curs. (Mòduls 1869 i 1870)\n30 hores de treball on-line que complementen les classes presencials\n25 hores de memòria teòrico-pràctica\n10 hores de treball d’aprofundiment\nEtapa pràctica (120h)\nL’alumnat disposa d’un termini màxim de 3 anys per completar la formació, a comptar des del dia que s’inicia el curs.\nMòdul 1867. Processos grupals i educatius en el lleure infantil i juvenil 30 h (Mòdul comú amb el curs de Monitors)\nMòdul 1868. Tècniques i recursos d’animació en activitats de lleure 60 h (Mòdul comú amb el curs de Monitors)\nMòdul 1869. Planificació, organització, gestió i avaluació de projectes educatius de lleure infantil i juvenil 120h\nMòdul 1870. Coordinació i dinamització de l’equip de monitors de lleure 80h\nMòdul 0410. Mòdul de pràctiques de direcció i coordinació d’activitats de lleure 120h\nDes de l’escola Adhara l’avaluació està pensada com un procés continu d’assoliment de competències. Considerem que un alumne està en disposició d’obtenir el títol de Director de Lleure quan demostri que reuneix les aptituds i actituds personals que comporten la seva idoneïtat per esdevenir-ne. Per aquesta condició ha de complir el següents punts:\nHaver obtingut una qualificació d’APTE en ambdues etapes del curs. La part lectiva s’avaluarà competencialment a través d’una rúbrica d’actituds, fitxa de seguiment de l’alumne, exercicis a l’aula i les activitats on-line.Les pràctiques s’avaluaran a través del Certificat de Pràctiques, la Memòria de pràctiques i el Treball d’Aprofundiment.\nHaver assistit, com a mínim, al 85% de les hores totals del curs.


El Consell Comarcal vol reduir un 10% els residus generats al Gironès - Diari de Girona\nEl Consell Comarcal vol reduir un 10% els residus generats al Gironès\nL'ens comarcal aprova un document amb les línies estratègiques ambientals i se suma a la vaga pel clima\nEl Consell Comarcal vol reduir un 10% els residus generats al Gironès Diari de Girona\nEl Consell Comarcal del Gironès ha renovat el Pla Comarcal de Prevenció de Residus del Gironès 2019-2020, destinat a la millora de la prevenció de residus i al consum responsable, i a consolidar les actuacions de prevenció dins de la gestió de residus municipals. El document, que va ser aprovat en el ple de dimecres passat, recull les línies estratègiques i objectius comarcals dels propers anys. Entre ells, disminuir la generació total de residus municipals en un 10 %, augmentar el grau de sensibilització i participació dels diversos actors socials en les estratègies comunes de prevenció de residus o reduir l'any 2020 en un 50% el malbaratament alimentari.\nEn la mateixa línia de sensibilització ambiental, el Consell Comarcal del Gironès també es va sumar a la vaga mundial pel clima que es farà el 27-S per declarar de manera immediata l'«emergència climàtica».\nEl president del Consell Comarcal de Gironès, Joaquim Roca, va destacar que el canvi d'hàbits de la ciutadania és una de les tasques que s'han de fomentar des del Consell i aquest és el compromís que es va adoptar en ple per mitjà de la declaració institucional en favor de la lluita per l'emergència climàtica.\nAlhora, en el ple de dimecres es va aprovar una moció de suport a la llei 24/2015 i contra el tall de subministrament a les famílies amb deute. Així mateix, se'n va aprovar una altra a favor d'un control mediambiental al Gironès, amb la instal·lació entre d'altres, de sensors de control ambiental (de soroll, partícules i gasos contaminants) en els municipis de la comarca.


Retira’t un cop al mes, en un Jardí de Barcelona: obertes les matrícules a la 2ª edició del Màster en Autoconeixement, Transformació Emocional i Cosmovisió Espiritual.\nHas pensat en dedicar un cap de setmana al mes a tu mateixa o a tu mateix? Retirar-te per desactivar el ritme frenètic de la feina i trobar-te amb tu mateix?\nAra ho pots fer, a través del Màster que et proposa diverses vies per un veritable canvi personal. Un màster que et permetrà conèixer-te i transformar les emocions que es van repetint i que et fan patir. És el Màster de la Transformació Emocional. Mira’t el díptic i escriu-nos a docencia@fvb.cat i t’informarem.\nAquí trobaràs els professors, les activitats, els mòduls…\nEt pots baixar el díptic en pdf:\nGrupos de Análisis Integral de Experiencias\nPublicado el 21 julio, 2021 por Fundació Vidal i Barraquer\nEl Institut Universitari de Salud Mental Vidal i Barraquer-URL pone a disposición de las personas que lo deseen los Grupos de Análisis Integral de Experiencias. En este documento encontrarás los objetivos, metodología, fechas, horas y precio de este tipo de Grupos.


El Govern garantirà un servei mínim de connectivitat entre les illes per mar\n23 maig 2022 16:09\nEl conseller de Mobilitat i Habitatge, Josep Marí, i el director general de Transport Marítim i Aeri, Xavier Ramis, s’han reunit aquest dijous amb representants dels consells insulars per a presentar el Projecte de decret de transport marítim, que desplega la Llei 11/2010, de 2 de novembre, d’ordenació del transport marítim de les Illes Balears, i que sortirà a exposició pública la setmana que ve.\nEl Projecte de decret consta de sis capítols i tres disposicions addicionals, a través dels quals s’aborden aspectes cabdals per «garantir un servei mínim de connectivitat entre les illes per mar i per a tothom», en paraules del conseller Marí, «i amb la voluntat que el text definitiu que surti d’aquest procés d’exposició pública sigui el més consensuat possible amb tots els consells i agents implicats».\nAspectes principals del Projecte de decret\nEntre els aspectes principals que regula aquest decret de transport marítim, elaborat des de la Conselleria de Mobilitat i Habitatge, cal destacar que dins la tasca d’ordenació del transport regular entre illes, aclareix i concreta les característiques de cada una de les activitats de transport marítim que es desenvolupen, qui les pot dur a terme i a on. Defineix quins vaixells o embarcacions poden prestar l’activitat de transport marítim, què s’entén per instal·lació portuària i per instal·lació marítima, i el procediment que cal seguir en cas de sol·licitar la dispensa de bandera.\nTambé regula l’objectiu, las funcions i el procediment d’inscripció en el Registre balear de naviliers, que gestiona la Direcció General de Transport Marítim i Aeri. Especifica les dades que ha d’incloure aquest Registre —tipologia d’embarcació, descripció del servei que realitzen, etc. — tant pel que fa a transport regular com turisticorecreatiu.\nEn matèria de fixació de serveis mínims en les línies estratègiques, el decret també fixa les condicions mínimes per garantir un servei suficient a les línies d’interès estratègic. S’estableix com a requisit que les companyies tenguin una continuïtat en el servei d’un mínim dotze mesos consecutius, tant en temporada alta com en temporada baixa, i una regularitat i freqüències mínimes:\n- Línia Eivissa-Formentera-Eivissa\nTransport de passatgers: deu freqüències diàries. La primera sortida serà a les 06.00 h des de Formentera i la darrera a les 22.30 h des d’Eivissa.\nTransport de mercaderies: cinc freqüències diàries els dies laborables.\n- Línia Eivissa-Palma-Eivissa\nTres freqüències setmanals.\n- Línia Alcúdia-Ciutadella-Alcúdia\nUna freqüència diària.\nEn matèria de garanties de prestació del servei amb les condicions mínimes, en el cas que es detecti una cobertura de les freqüències i altres condicions de prestacions per davall dels mínims establerts, durant almenys cinc dies, s’entendrà que el servei és insuficient per satisfer les necessitats essencials de transport. Davant aquesta situació, el Govern podrà declarar la insuficiència de la prestació del servei i obrir un procediment d’autorització prèvia en què, finalment, aquestes condicions mínimes passarien a tenir la condició d’obligacions de servei públic.\nI si aquest procediment fos insuficient, el decret preveu la possibilitat d’acudir al contracte d’obligació de servei públic per a garantir el compliment de les condicions mínimes de prestació dels serveis.\nEn matèria de regulació del transport turístic i recreatiu, el decret té com a novetat que si l’itinerari transcorre per un parc natural s’haurà de disposar de mitjans divulgatius per donar a conèixer els valors naturals de l’espai protegit. A més, en cas de que el transport de caràcter turístic o recreatiu faci escala en una altra illa diferent a la d’origen, quan es tracti d’una illa amb nucli de població — més de deu edificacions residencials—, el decret preveu tot un seguit d’exigències:\n— L’excursió marítima ha de tenir sortida i arribada en el mateix punt o port d’inici del trajecte.\n— No pot tenir una durada inferior a quatre hores ni superior a dotze.\n— Es permeten ancoratges i escales intermèdies.\n— Tots els passatgers han de fer l’itinerari complet.\n— No es permet la venda de bitllets senzills. Només hi haurà una única categoria de bitllet d’anada i tornada anomenat bitllet turístic.\nEl decret de transport marítim també estableix l’obligació de vetlar per un transport marítim respectuós amb el medi ambient, amb la sostenibilitat ambiental, la qualitat i el confort. I habilita el Consell de Govern perquè pugui adoptar mesures específiques per salvaguardar aquests valors.\nEl Projecte de decret pel qual es desplega el règim especial de prestació dels transports marítims a les Illes Balears es publicarà en el BOIB la setmana que ve, i s’obrirà així un període d’audiència i informació pública de quinze dies.\nPer Sant Francesc, fa 18 dies\nDel que es tracta, és de què la connexió entre Formentera i Eivissa no es transformi cada estiu en un festival d'embarcacions de tot tipus passant per sobre de les praderies de posidònia d'un parc natural, sí, PARC NATURAL!, sense cap tipus de control perquè els (i)rresponsables de l'APB i quatre polítics tinguin (presumptament) una jubilació daurada a costa del Medi Ambient i de la salut de formenterers i eivissencs.


El Nàstic goleja el Linense i es manté en la lluita per al play-off\nEls grana superen per 5 a 1 els andalusos al Nou Estadi Costa Daurada, que ha registrat la millor assistència de l'any\nEls jugadors del Nàstic celebren la victòria davant l'afició del Nou Estadi Costa Daurada CLUB GIMNÀSTIC\nDiumenge, 08 Mai 2022 23:41\nEl Nàstic rebia a La Balona en una nova final per seguir lluitant per les posicions capdavanteres. En aquesta duel, on únicament valia la victòria, el Nou Estadi Costa Daurada ha enregistrat la millor entrada de la temporada amb 8.124 espectadors per donar suport als seus jugadors.\nA la represa, inici mogut que ha beneficiat als de La Línea de la Concepción. Pol Domingo ha sortit del terreny de joc per problemes físics i en la mateixa jugada, amb 10 efectius per equip, els visitants han retallat distàncies al marcador mitjançant Jesús Muñoz a la sortida de córner. L’equip visitant hauria pogut posar la igualada al minut 51 en una acció a pilota aturada que ha refusat Manu García amb el peu. Aquestes han estat les dues úniques arribades amb perill per als d’Alberto Monteagudo. El ritme dels grana i del partit en general ha decaigut en els primers vint minuts del segon temps, fins que el Nàstic s’ha anat endollant amb el suport de la seva gent. Robert Simón, que ha estat letal durant tot el partit, ha tornat a internar-se per banda dreta i la seva centrada, mal refusada pel porter, l’ha aprofitat Dani Romera per posar el 3-1 al minut 75. El perill i l’ofensiva local ha continuat amb el hat-trick del mateix Romera tres minuts després, afusellant en una gran volea des de l’interior de l’àrea.\nLa golejada l’ha tancat Pablo Fernández al minut 85, en rematar amb el cap la bona centrada de Bonilla. El davanter asturià hauria pogut fer el doblet en una bona jugada personal on s’ha desfet d’un defensor amb velocitat i ha picat la seva rematada davant la sortida del meta; la defensa de La Balona ha pogut salvar el sisè sobre la mateixa línia de gol. A la conclusió, nova victòria a casa i nova final d’aquí a una setmana. Després d'aquesta jornada, el Nàstic se situa vuitè a la classificació del grup 2 de la Primera RFEF, a dos punts de la zona del play-off d'ascens.\nClub Gimnàstic de Tarragona (5): Manu García, Pol D (Albarrán, 49’), Trilles, Ribelles (Elías, 46’), Del Campo, D. Romera (F. Carbia, 82’), Quintanilla, Edgar Hdez. (Pablo Fdez, 60’), Nil (Bonilla, 60’), Robert S, Joan Oriol.\nRB Linense (1): Nacho Miras, Jesús Muñoz, F. Morante, Loren, Ñito González (Chiro, 46’), A. Koroma (Leandro, 80’), S. Monteverde (Coulibaly, 87’), Gerard Oliva (Iván Martín, 80’), Víctor Mena (Connor, 46’), Delmonte, Leuko.\nSalvador Lax Franco (Col·legi murcià).


La fiscalia demana l'ingrés a presó de Millet, Jordi Montull, Osàcar i Gemma Montull després de la sentència del Suprem\nLa fiscalia demana l’ingrés a presó de Millet, Jordi Montull, Osàcar i Gemma Montull després de la sentència del Suprem\nEl ministeri públic també demana fer els requeriments per fer efectiu el comís de 6,6 MEUR a l'antiga CDC\nLa fiscalia anticorrupció ha demanat a l’Audiència de Barcelona que es decreti l’ingrés a presó de Fèlix Millet, Jordi Montull, Daniel Osàcar i Gemma Montull, després de la sentència del Tribunal Suprem sobre el cas Palau. El ministeri públic també ha demanat que es facin els requeriments oportuns per fer efectives les responsabilitats econòmiques fixades en la sentència tant per la responsabilitat civil com el decomís dels guanyats obtinguts, és a dir, els 23 milins d’euros que hauran de tornar al Palau de la Música Millet i Jordi Montull, i el comís de 6,6 milions a l’antiga Convergència Democràtica de Catalunya (CDC) pel que es considera guanys obtinguts per tràfic d’influències.\nSegons han indicat fonts del ministeri públic, la fiscalia anticorrupció va avançar aquest dijous per fax a la secció 10 de l’Audiència de Barcelona un escrit en què demana que s’incoï una executòria per donar compliment a la sentència del Suprem, un cop aquesta ja és ferma. Així, demana que es decreti l’ingrés a presó de Fèlix Millet, Jordi Montull, Daniel Osàcar i Gemma Montull. Les mateixes fonts indiquen que, ja que la sentència és ferma, no s’acostuma a fer cap vista per determinar l’ingrés a un centre penitenciari, sinó que es demana per escrit.\nFonts del TSJC han explicat que els magistrats de la secció desena de l’Audiència de Barcelona, la lletrada de l’Administració de Justícia i el funcionari assignat com a servei mínim per l’estat d’alarma estan afrontant prioritàriament les causes amb persona en presó i, en aquest cas, en la gestió de l’execució de la sentència del Suprem ‘dins de les possibilitats que permet l’actual situació’. Les mateixes fonts del TSJC recorden que els condemnats a presó pel ‘cas Palau’ tenen fiances consignades -400.000 euros en cas de Fèlix Millet i 100.000 euros en el de Jordi Montull-, també tenen el passaport retirat i consta embargat el patrimoni personal dels condemnats i el de CDC des de la fase d’instrucció de la causa.\nEl Tribunal Suprem va confirmar la setmana passada la condemna de l’Audiència de Barcleona de 9 anys i 8 mesos de presó i una multa de 4,1 MEUR al que va ser màxim responsable del Palau de la Música, Fèlix Millet, i de 7 anys i mig de presó i multa de 2,9 MEUR a l’exnúmero dos de l’entitat, Jordi Montull. També van ratificar que tots dos han de retornar al Palau de la Música 23 MEUR que van desviar en benefici propi.\nL’alt tribunal va rebaixar la condemna a l’extresorer de CDC Daniel Osàcar, a que absolen del delicte de tràfic d’influències. Osàcar va ser condemnat per l’Audiència de Barcelona a 5 anys i 5 mesos de presó i ara, un cop exclosos 11 mesos per tràfic d’influències, haurà de complir una condemna de 3 anys i mig. També haurà de pagar una multa de 3,7 MEUR.\nTambé va rebaixar sis mesos la pena a l’ex-responsable financera de l’entitat, Gemma Montull, que va ser condemnada per l’Audiència de Barcelona a 4 anys i mig de presó i que ara haurà de complir una condemna de 4 anys perquè es tenen més en compte les atenuants de confessió durant el judici i reparació parcial del dany. També haurà de pagar una multa de 2,6 milions per blanqueig de capitals.A més, el Suprem també va confirmar el comís de 6,6 milions a l’antiga CDC pels que considera guanys obtinguts per tràfic d’influències.\nSegons que informe EFE, les defenses dels sentenciats s’oposen al seu ingrés a la presó per complir les penes imposades pel desviament de fons de l’entitat, adduint la seva avançada edat i el risc de contraure la Covid-19 a la presó.


Recull de premsa de la FECC » EL PUNT AVUI- La nota de tall més alta és per al doble grau de física i matemàtiques de la UAB\nEL PUNT AVUI- La nota de tall més alta és per al doble grau de física i matemàtiques de la UAB\nLa nota de tall més alta per entrar a la universitat és el doble grau de física/matemàtiques de la UAB, del qual només ofereix 20 places i demana una nota mínima de 13,418. Després ve la mateixa carrera a la UB, que demana un 13,340 i de la qual només ofereix 20 places, i, en tercer lloc, la triple titulació de filosofia, política i economia de la UPF, que demana una nota de 12,888 i n’ofereix 30 places. Són les carreres més exclusives i prestigioses, i les que tenen menys oferta; per això aquesta extraordinària nota de tall. Però per altra banda i per vuitè any consecutiu la carrera més demanada (en xifres absolutes) és la de medicina.\nLa medicina que s’imparteix al Campus Clínic de la UB és la carrera situada al número 1 de la demanda; ha estat sol·licitada per 1.100 alumnes que han aprovat la selectivitat i només hi ha 172 places (la nota de tall és de 12,744). Medicina a la UAB és la quarta carrera amb més demanda, i medicina a la URV se situa en desena posició. Entre medicina de la UB i medicina de la URV hi ha, per ordre de preferències, administració i direcció d’empreses de la UB; psicologia de la UB, que puja espectacularment; psicologia a la UAB; enginyeria informàtica a la UPC; dret de la UB; infermeria al Campus Bellvitge de la UB, i educació primària de la UB.\nAquest any, un total de 47.559 estudiants (46.956 el 2018) s’han preinscrit en alguna de les set universitats públiques catalanes. Dels sol·licitants, la majoria (42.083) procedeixen de les PAU i de cicles formatius de grau superior (41.274 el 2018). Aquesta xifra representa un increment percentual d’un 1,96% respecte a l’any passat. Hi ha 1.113 estudiants universitaris (1.213 el 2018) que volen fer un segon grau universitari, una xifra propera a la del curs passat. Els estudiants procedents de les proves per a més grans de 25 i 45 anys són 881 (828 l’any 2018).


CSIC - Beques per a la introducció a la recerca (JAE 2019) — Servei de Gestió Acadèmica — UPC. Universitat Politècnica de Catalunya\nCSIC - Beques per a la introducció a la recerca (JAE 2019)\nEl Consejo Superior de Investigaciones Científicas (CSIC) convoca les Beques d'introducció a la recerca per a estudiantat universitari, en el marc del Programa 'Junts per a l'Ampliació d'Estudis' (JAE).\nLa convocatòria té per objectiu donar a conèixer a l'estudiantat interessat a seguir una carrera investigadora, les possibilitats que ofereixen els centres i instituts del CSIC en les diferents àrees científiques i propiciar que els estudiants i estudiantes s'iniciïn en el coneixement de problemes científico-tècnics de actualitat i els mètodes emprats per resoldre'ls.\nPer a aquest programa de beques, el CSIC convoca 250 ajudes econòmiques per a la formació. L'import de l'ajut serà de 3.000€ cadascuna.\nLa durada és de 5 mesos, inici setembre-octubre 2018.\nConsulta la fitxa resum de la convocatòria.\npersones que vagin a finalitzar el grau en el curs 2018/19\npersones que vagin a iniciar un màster universitari oficial el curs 2019/2020\npersones matriculades en un màster universitari oficial el curs 2018/2019\nData de finalització dels estudis: L'1 de gener de 2016, en el cas d'estudis de grau de l'EEES de 240 crèdits ECTS\nacreditar la nota mitja de l'expedient acadèmic igual o superior a:\n8,00 per a les branques d'Arts i Humanitats, Ciències, Ciències de la Salut i Ciències Socials i Jurídiques.\n7,00 per a les branques d'Enginyeria i Arquitectura.\nNo haver estat beneficiari d'una beca d'Introducció a la Investigació, dins del programa JAE, en convocatòries anteriors.\nConsulteu la resta de requisits en la convocatòria.\nLlistat de treballs de recerca oferts, per àrees científiques\nConsulta els projectes que s'oferten dins de cada àrea al portal del programa JAE del SCIC\nEls interessats hauran de presentar la sol·licitud mitjançat l'aplicatiu telemàtic creat pel CSIC.\nConsulta la guia per a la presentació de sol·licituds.\nAccés a l'aplicatiu de sol·licituds.\ncurrículum vitae (model)\ndocumentació que acrediti la formació complementaria\ncarta de motivació (model)\ndeclaració responsable de no haver esta beneficiari d'una beca d'introducció a la recerca JAE en convocatòries anteriors (model)\navís en el cas d'estudis estudiats total o parcialment a l'estranger (informació)\nEl termini de presentació de sol·licituds és del 9 d'abril al 7 de maig de 2019.\nLa resolució amb el llistat dels beneficiaris i els suplents es publicarà al web del CSIC.\nPublicació dels ajuts al web del CSIC\nPer a contactar amb el CSIC: jaeintro@csic.es


Penedès Econòmic l El diari econòmic online de la Vegueria Penedès - Fuga\nDins l’àmbit de la protecció de dades, la seguretat és un espai cabdal. No és només el fet de fer un tractament adient, sinó també assegurar la integritat i privacitat d’aquestes. Per això, per bé i per mal, els professionals de la protecció de dades ens trobem diàriament amb aquesta delicada partida a sobre la taula. Sovint es comença parlant de la seguretat de les dades de caràcter personal i s’acaba avaluant la situació de la integritat de la informació de l’empresa, perquè ens agradi o no, en siguem conscients o no, tenim tanta informació del nostre negoci en mans de la tecnologia, que atès que aquesta no és infal·lible ni invulnerable, estem constantment en risc.\nÉs difícil de gestionar, tot plegat. De vegades no és responsabilitat nostra, però les conseqüències poden ser igualment desoladores. Perquè mai ningú està lliure de ser víctima de la ciberdelinqüència, la principal raó de ser de les fugues i pèrdues massives d’informació. Aquests dies passats, per exemple, hem sabut de dos grans forats. D’una banda, s’ha fet pública una bretxa que acumulava 2.000 bases de dades que contenien adreces de correu i contrasenyes hackejades. Eren fitxers que han estat a disposició dels usuaris amb 773 milions de comptes de correu i 23 milions de contrasenyes, de les quals mínim 140 milions d’adreces i més de 10 milions dels passwords eren recents, nous en el mercat pirata.


Mapa Travessa Viladrau - La Garriga 2019\nEl recorregut de Travessa Viladrau - La Garriga 2019 s'ha dissenyat per crear una cursa de muntanya de 28.00 km que comença a Viladrau i finalitza a La Garriga. Si vols gaudir de la muntanya i comprovar el teu estat de forma no t'ho pensis i... anima't! I si ho fas, explica'ns com ha anat això!\nEl perfil de Travessa Viladrau - La Garriga 2019 ens deixa una altitud màxima de 1349m i una mínima de 245m, creant un desnivell positiu de 1131m i un desnivell negatiu de 1525m. Tot això fa que aquesta cursa de muntanya tingui un desnivell mig de 955m.\nAvis sobre el mapa Travessa Viladrau - La Garriga 2019: El mapa, perfil i recorregut d'aquesta cursa de muntanya és aproximat. Senderators no es responsabilitza de les dades incorrectes que es puguin mostrar.


Mini panets ràpids de comí – THERMOFACILIBO\n22/11/2017 22/11/2017 consol\nSense amassar i sense llevar sembla impossible que parlem de pa, però aquests panets trenquen esquemes. Per preparar la massa, només cal barrejar els ingredients uns segons dins el got, tot seguit formar uns rul·los i tallar-los en porcions. I Ja podem fornejar!! Amb 15 o 20 minuts els tindrem llestos.\nUns mini panets súper ràpids fer. Cruixents per fora, molt tovets per dins i amb un delicat gust de comí. Ara que venen dies de festa i d’asseure’ns al voltant de la taula, podem sorprendre amb aquests mini panets #homemade#.\nAh!! Si no us agrada el comí, el podeu canviar per alguna altra espècia. També estan molt bons amb pols de ceps (bolets) deshidratats.\n280 g de farina normal o de rebosteria\n½ sobre de llevat químic Royal® (ALERTA!! llevat químic no fresc)\n70 g de mantega a trossos\n150 g de llet semi-descremada\nPreparació: (16 unitats )\nPosar dins el got de la thermomix, la farina, el llevat, el sucre, la sal i la mantega. Programar 5 segons a velocitat 5.\nAfegim el comí i la llet i programar 20 segons a velocitat 6.\nRetirar del got i amassar lleugerament amb les mans. Dividir la massa en 4 trossos i amb cadascun fer un rotlle de 32 cm de llarg. A continuació tallar en 4 porcions de 8 cm. cadascuna. Repartir les porcions en safates de forn prèviament folrades amb paper de fornejar.\nFornejar els panets durant 15-20 minuts a 200°.\nServir tebis o freds amb patés, formatges, foies…….\nPrevious Article Moniato al forn amb crème fraîche\nNext Article Noodles amb gall dindi, espàrrecs i pebrot\n2 respuestas a “Mini panets ràpids de comí”\nAngels 23/11/2017 / 5:51 pm\nSón ràpids de fer, però es poden congelar?\nconsol 24/11/2017 / 8:34 pm\nSí, es poden congelar. Millor fer-ho acabats de fer, quan encara són tebis.


Sibina "al 26J no oblidem que la crisi d'Europa és conseqüència de les seves pròpies polítiques" | Iniciativa per Catalunya Verds\nSibina "al 26J no oblidem que la crisi d'Europa és conseqüència de les seves pròpies polítiques"\nMarta Sibina considera que el resultat del Brexit obliga a la UE a refundar-se reconeixent la seva profunda crisi i posa incís en la necessitat democratitzar les institucions. Després de les gravacions entre el Ministre d'Interior en funcions, Jorge Fernández Díaz i del director de l'Oficina Antifrau de Catalunya encara és més evident que el 26J hem d'acabar amb el PP i la instrumentalitació que fan de les institucions per fer-les més transparents.\nMarta Sibina considera que el resultat del Brexit obliga a la UE a refundar-se reconeixent la seva profunda crisi i posa incís en la necessitat democratitzar les institucions.\nDesprés de les gravacions entre el Ministre d'Interior en funcions, Jorge Fernández Díaz i del director de l'Oficina Antifrau de Catalunya encara és més evident que el 26J hem d'acabar amb el PP i la instrumentalitació que fan de les institucions per fer-les més transparents.\nMarta Sibina, cap de llista per En Comú Podem, ha valorat el resultat del referèndum del Regne Unit: "El Brexit obliga a la UE a refundar-se reconeixent la seva profunda crisi." I ha afegit: "Per totes aquelles que estan al costat dels partits d'"ordre" que no oblidin el 26J que la crisi d'Europa és conseqüència de les seves pròpies polítiques."\nSibina ha explicat que En Comú Podem aposta per un model de democràcia "en què la ciutadania es corresponsabilitzi de les polítiques públiques i que les institucions utilitzin amb normalitat mecanismes de democràcia directa i un govern obert". I en relació a les gravacions entre el Ministre d'Interior en funcions, Jorge Fernández Díaz i del director de l'Oficina Antifrau de Catalunya ha comentat; "hem pogut veure com el PP instrumentalitza les institucions públiques per interessos partidistes, més que mai volem posar incís en la necessitat absoluta democratitzar les institucions i fer-les transparents."\n"Des d’En Comú Podem prioritzem la reforma de la Llei de transparència que va ser aprovada pel PP i CiU l'any 2013 perquè l'accés a la informació pública sigui un dret fonamental i universal. També aprovarem un codi ètic pels càrrecs públics i una llei de registre i control de grups d'interès (lobbies). Amb aquestes mesures, entre altres, enfortirem la transparència en les relacions entre ens privats i autoritats públiques", ha afirmat Sibina. "El nostre objectiu és assolir una democràcia real i per això també apostem per reformar la llei electoral estatal. És per això que demanem a tothom que aquest diumenge la gent vagi a les urnes a votar. Només d'aquesta manera tindrem la força per aconseguir acabar, d'una vegada amb el govern del PP", ha comentat Marta Sibina.\n05.11.15DDHHEuropa i Internacional\nEl nostre suport a la Campanya BDS (Boicot, Desinversió i Sanció a Israel)\n02.07.15DemocràciaEuropa i Internacional\nLes agrupacions locals d'ICV de Girona i de Salt donen suport al poble grec


H1N1 | de gènere\n30 Juliol 2009 amparo\t1 comentari\nA l’espera de la vacuna contra la grip A, alguns països ja estan ideant mesures de diagnòstic i de prevenció contra esta temuda epidèmia que va cobrant-se vides de manera progressiva.\nA continuació passe a detallar una d’estes mesures:\nmesura de diagnòstic\nLa mesura: Un telèfon, com a particular sistema d’atenció,\nQuina finalitat té? El Diagnòstic a distància de la H1N1\nOn s’utilitza? Al Regne Unit\nQué s’ha lograt?\nEvitar la expansió del contagi\nEvitar la sobrecàrrega dels dispositius assistencials\nQuin és el seu funcionament : Un persona amb símptomes de l’H1N1 crida a un nombre de telèfon habilitat a tal fí , i el facultatiu, mitjançant un protocol de preguntes, li diagnostica, el deriva on corresponga o li dóna unes pautes de curació a seguir, en el cas que es trobe en estat lleu.\nSegons Andreu Segura, president de la Societat Espanyola de Salut Pública i Administració Pública, l’experiència ha estat “molt bona per que permet que un no es contàgie quan acudeix a urgències o al centre de salut i, i el més important, impedeix estendre la malaltia a pacients especialment vulnerables a les complicacions de la grip que es troben en els centres sanitaris per altres motius”.\nPer eixa raó, el Comité Científic de la grip A de l’Estat Espanyol, format per 17 experts, ha transmés esta idea, al President del Govern, com a proposta vàlida per al nostre pais.La idea ha tingut bona acollida pel govern, encara que la ministra ha recordat que aquest sistema seria competència de les comunitats autònomes, la majoria de les quals està posant pel seu compte iniciatives similars.\nQuins són els simptomes de la grip A ?\nA continuació, un quadre on es distingueixen els símptomes de la grip estacionària i els de la grip A.\nCom es prevé la nova grip H1N1?\nEvitar el contacte amb persones que pateixin malalties respiratòries; també si ets tu qui la pateix.\nQuedarse a casa si estàs malalt. S’eviten riscos per als companys.\nCobrir-se el nas i la boca al tossir o esternudar, amb un mocador o fins i tot amb la roba.\nRentar-se les mans amb freqüència i intensitat, amb aigua i sabó. És un punt clau.\nEvitar tocar-se la boca, el nas o els ulls. També fonamental.\nMantenir altres hàbits sans, com dormir les hores adequades, prendre fruites riques en vitamines A i C, mantenir-se físicament actius, reduir l’estrès i beure abundant líquid.\nGuia per a l’elaboració del plà d’actuació de les empreses o centres de treball davant d’emergències. Pandèmia grip.\nSerà esta epidèmia la que donarà pas a l’aplicació de noves tecnologies en la forma d’atenció sanitària i per extensió als demés tipus de serveis ¿?¿?¿?\nEntrada anteriorflor de lisSegüent entradamil cretins\n6 Agost 2009 a les 06:45\n900 100 355, és el teléfon habilitat per a la informació sobre la grip A a la Comunitat Valencia.\nTotes aquelles persones que sospiten que tenen grip A poden autoevaluarse contestant a un qüestionari en la pàgina web de la Conselleria de Sanitat (www.sant.gva.és) o solucionar els seus dubtes cridant al 900 100 355, un telèfon gratuït que funciona les 24 hores i pot atendre 500 cridades per hora.


Resaca postelectoral | Bloc de Joan Brunet i Mauri\nPosted by Joan Brunet i Mauri | nov. 6, 2003 | Articles, Catalunya, Política | 0 |\nEls ciutadans de Catalunya ens hem pronunciat en relació a la composició que volem pel Parlament de Catalunya en aquesta nova legislatura i, de retruc, ho hem fet del govern que volem per als propers anys. Com passa sempre, dels resultats del 16-N, tots els partits i totes les coalicions se’n senten satisfets i se’n proclamen guanyadors. Els uns perquè, malgrat han baixat en vots i en escons, continuen essent la primera força política en nombre d’escons; els altres perquè, havent baixat en vots i en escons, continuen essent els que disposen de major nombre de vots populars; els de més enllà, perquè havent quedat en tercer lloc, pràcticament dupliquen els seus escons; i, els darrers, perquè disposen de més escons que no pas el que tenien en la darrera legislatura. Tot això està molt bé de cara a la galeria. Però el cert és que de ben poc serveixen aquestes valoracions quan es tracta de fer possible una majoria estable en el Parlament de Catalunya; una majoria que garanteixi un suport estable al govern de la Generalitat de Catalunya.\nEls resultats electorals i de les possibilitats de coalicions per assegurar un govern estable se’n ha parlat a bastament. Analistes més experts que no pas jo, han dit la seva. D’aquí que la meva intenció d’avui sigui el limitar-me a ressaltar dos fets que des del meu punt de vista, han estat poc considerats pels analistes. El primer és que arran els resultats electoral i siguin quins siguin els pactes finals que s’estableixin, entrarem en una nova cultura política fins ara absent al Parlament de Catalunya: la cultura dels pactes entre forces que disposen d’un pes específic parlamentari molt més igualtat que no pas en les darreres legislatures. Això farà, d’una banda, que les prepotències d’alguns partits -si és que volen governar- s’hagin de moderar; de l’altra que, en el futur, es despleguin polítiques que prèviament hauran de ser consensuades amb d’altres forces. I això serà bo perquè obligarà als partits i a les coalicions a refer els seus discursos, a renovar els seus missatges i els continguts de les seves polítiques per adequar-los a la realitat sociològica del país.\nEl segon fet que volia destacar d’aquestes eleccions, és que tant durant la campanya electoral com en la fase postelectoral en la qual ens trobem, han circulat i circulen per Internet -per la xarxa- cartes, escrits, arxius, pàgines, que abans abonaven o blasmaven entorn les diferents opcions polítiques i que ara es pronuncien a favor de cadascuna de les possibilitats de pacte que es poden establir, segons sigui el pensament polític dels col·lectius que les promocionen i difonen. D’aquesta manera a la xarxa hi ha qui defensa un govern de progrés atès que més 1,8 milions de ciutadans van votar a PSC, a ERC i a IC-Els Verds; hi ha qui defensa un govern nacionalista pel fet que CiU i ERC sumen més escons que no pas ho fan la resta de forces. Uns i altres volen treure profit de la xarxa per fer propaganda i justificar la seva opció. Fins i tot, a les pàgines del Telenotícies de TV3 (www.telenoticies.com) es pot votar entorn el pacte de govern que cada internauta prefereix. Per primera vegada en unes eleccions i en un procés postelectoral, la xarxa (internet) està jugant un paper al servei de col·lectius més o menys rellevants, coneguts o influents. Des d’ara ja no són només els mitjans de comunicació tradicionals els que poden generar estats d’opinió sinó que també pot fer-se a través de la xarxa i de les llistes de correu, fòrums i xats. Sigui com sigui, som davant d’un fenomen nou que caldrà seguir. Si més no perquè la xarxa es convertirà ben aviat en un canal a través del qual poder recollir l’opinió dels ciutadans sobre qüestions d’ordre polític, però també d’ordre econòmic, social, cultural…\nPublicat a Diari de Sabadell, el 27 de noviembre de 2003\nPreviousMassa soroll per tan poques nous…\nNextHabitatge i eleccions


Les famílies d’Encamp accediran a prestacions socials sense acreditar un any vivint a la parròquia - Altaveu el diari digital d'Andorra\nLes famílies d’Encamp accediran a prestacions socials sense acreditar un any vivint a la parròquia\nEls grups del comú aproven per unanimitat un nou reglament adaptat a l’actual situació generada pel coronavirus, tot i que el PS lamenta que no es regulin els ajuts directes\n25/02/2021 (20:49 CET)\nUn instant d'una sessió de comú a Encamp, celebrada de forma telemàtica. COMÚ D'ENCAMP\nEncamp ha modificat el reglament amb el qual s’atorguen les ajudes socials, com ara les exoneracions al pagament d’alguns serveis públics per a aquelles persones amb problemes econòmics. El canvi es fa per actualitzar alguns barems, ja que l’anterior text era del 2013 i havia quedat desfasat, però també per adaptar-lo a la situació provocada pel coronavirus. Així, es permetrà que s’hi pugui accedir a aquestes prestacions encara que no faci un any que es viu a la parròquia. El que no s’ha regulat són les ajudes directes, ja que es considera que fer-ho podria suposar una invasió de competències amb Govern.\nLa modificació del reglament ha estat treballada conjuntament per tots els grups de la corporació, que han votat de forma unànime a favor del canvi. La cònsol major, Laura Mas, ha explicat que calia “actualitzar-lo” perquè, per exemple, encara es mantenien alguns barems del 2013 i, per tant, eren massa baixos. A banda, s’han tingut en compte les dificultats provocades en moltes famílies per culpa de la crisi del coronavirus.\nDes de la majoria es defensa que posar negre sobre blanc les ajudes directes hagués envaït competències del Govern i es considera que és millor deixar una porta oberta a analitzar cas per cas les possibles demandes\n“En temps de Covid, no és just que es demani un any de residència per poder-les demanar”, ha apuntat la mandatària, que també ha indicat que s’han establert negre sobre blanc les obligacions dels beneficiaris perquè “hagin d’acreditar que realment necessiten aquestes ajudes”. Sobre aquest punt, ha deixat clar que la voluntat és “estar a prop del ciutadà”.\nEls dos grups de la minoria han donat suport al text. De fet, tots dos han destacat que s’ha treballat conjuntament. “Hem pogut fer aportacions i se’ns ha escoltat. El que era primordial és poder ajudar els ciutadans i millorar el text”, ha manifestat la consellera d’Agrupament Encampadà, Esther Vidal. Per la seva banda, des de PS+Independents David Rios ha destacat que “en aquests moments la població pateix i cal tenir un reglament que sigui adequat a les necessitats”.\nEl conseller socialdemòcrata ha explicat que “entre tots hem aportat millores” i ha puntualitzat que, en el cas del PS, “s’han aprovat la majoria de propostes”. Ara bé, no totes. Rios ha lamentat que no s’hagi volgut anar més enllà reglamentant les ajudes directes, fet que atribueix al fet que “es pugui considerar que es va contra el Govern, quan són compatibles, com ha demostrat Escaldes”.\nDes de la majoria, el cònsol menor, Joan Miquel Rascagneres, ha defensat la decisió tot indicant que “hi ha una dificultat institucional amb la llei de serveis socials que no ho permet, perquè suposa un trencament de la igualtat”. Aquesta afirmació està, ha indicat, reforçada per “informes jurídics”. Tot i això, ha explicat que s’ha optat per “deixar una porta oberta” que es faria amb una anàlisi “cas per cas”. Així, “si no tenim competència, es derivarà la gent cap als serveis socials” i, per tant, “en cap cas les persones quedaran desateses”.


POLITICA DE PRIVACITAT – Centre Mim\nMIM protegeix les dades personals segons l’establert a la Llei Orgànica 15/1999, de 13 de desembre, de Protecció de Dades de Caràcter Personal, i al Real Decret 1720/2007, de 21 de desembre, en virtut del qual s’aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal.\nEn compliment de la Llei Orgànica 15/1999, de 13 de desembre, de Protecció de Dades de Caràcter Personal, l’informem que les dades personals que ens subministri a través de la pàgina web www.mim.cat seran tractades de manera confidencial i passaran a formar part dels fitxers titularitat de la Fundació AMPANS, registrats al RGFP de l’AEPD, que han estat degudament inscrits a l’Agència Espanyola de Protecció de Dades.\nLes seves dades personals seran utilitzades només per a la prestació del servei ofert a través de la web, així com per a l’enviament d’informació que hagi pogut sol·licitar i per a futures comunicacions d’activitats que poguessin ser del seu interès.\nMIM no ven, lloga ni cedeix les dades personals que vostè proporcioni.\nper correu electrònic info@centremim.cat ref. LOPD.\nL’usuari garanteix que les dades personals facilitades són certes i es fa responsable de comunicar qualsevol modificació d’aquestes dades. En el cas que l’usuari proporcionés dades de caràcter personal referents a tercers per mitjà dels diversos formularis de www.centremim.cat, l’usuari, amb caràcter previ a la seva inclusió, haurà d’informar-los dels extrems continguts a l’avís legal d’aquesta pàgina web.\nL’usuari serà l’únic responsable de qualsevol dany o perjudici, directe o indirecte, que pogués ocasionar MIM a qualsevol tercer, a causa de l’ompliment dels formularis amb dades falses, inexactes, incompletes o no actualitzades.


el racó de sa lluna: Falsa "Julieta"\nHaha… que ruli la fórmula, que mai se sap!\nA més… si ho he entés bé… estem de tricentenari, no? Doncs que millor que celebrar-ho amb un somriure!!!\nMoltes felicitats, sa lluna! :)\nCarme Rosanas 14.9.14\nQue bufones... S'estimen molt... Però jo estic d'acord amb la de les lletres vermelles. No cal morir, millor viatjar de jardí en jardí, si cal... I buscar aires nous i llocs on ningú les molesti.\nQuina una aquesta Julieta, quina tallada de rotllo! Hehehe, m'ha fet gràcia aquest final. Ei, i enhorabona pels 300 posts!\nAi! M'oblidava dues coses...\nLa felicitació pels 300 posts i l'aferradeta dolça...\nI també Bona nit i bona setmana que comença...\nGemma Sara 14.9.14\nCaram, això sí que és un tricentenari! Felicitats! M'ha fet molta gràcia això del pesticida nou, però no caldrà, no... besets!\nxavier pujol 14.9.14\nJa sabem que hi ha amors que maten. Esperem que aquestes marietes puguin viure el seu per molt de temps.\nEnhorabona pels 300 i felicitats pel relat. :-))\nPer cert, molt assenyada la Marieta. Una cosa és l'amor i l'altra està disposada a rebre una ruixada d'insecticida... ;-)\nNota del corrector: Aquest "està" no està bé, estaria millor si hi digués "estar" ;-P\nHelena Bonals 15.9.14\nNo fa pas gaire romàntic, però és com sol ser.\nUn gran relat, imaginatiu, tendre i realista alhora.\nNúria Martínez (Bruixeta) 15.9.14\nmira que llesta la Julieta, ella vol viure amb o sense ell ;)\nnanis kru 15.9.14\nAçò pasa quan un no és un escarabat gros i lluent...ella s´ho perd.\nM. Roser 15.9.14\nEspavilada la Marieta-Julieta, està bé estimar-se però tampoc cal deixar-hi la pell...O els topos!\nAlfonso Robles Motos 16.9.14\nFelicitats pels 300 posts. Es mereixen un dibuix tan maco.\nAquí de romanticismes res. En un tres i no res t'has carregat tota la cursileria del Romeu i Julieta. M'has tret un somriure. Curt però bonic relat.\n300 posts ja? Moltes felicitats, Lluneta! I el conte m'ha agradat molt; això de morir per amor sembla que ja ha passat a la història del romanticisme... :)\nfelicitats i aferradetes! marietes enamorades però no cal pas que morin per amor , l'amor és viure\nEnhorabona i que les marietes en puguin llegir 300 articles més, lliures de pesticides. :)\nUna Julieta molt sincera. L'amor és bonic mentre dura. Després la vida continua, plena de dies, de nits i de sorpreses.\nFelicitats per aquests 300 post. N'esperem 3000 més\nsa lluna 18.9.14\nCrec que tots, més o menys, pensem el mateix sobre morir per alguna cosa. Aquesta "Marieta" sembla que ho té molt clar ... i -com heu comentat uns quants- crec també que l'amor s'ha de viure i per a viure'l cal estar molt viu.\nGràssis pels comentaris i per les felicitacions, quan vaig començar veia els 100 posts molt lluny i ara em sento molt satisfeta amb el que he fet. Espero que en pugui celebrar molts més, com espero que les dificultats per connectar-me que tinc últimament desapareguin ben aviat.\nAferradetes per a tothom!! ‾‿⁀\nHahahaha quin relat tan simpàtic!!\nDes del començament ja se li veia que psí... potser sí que li agradava... però enamorada, el que es diu enamorada no ho està, eh? :-DDD\nMOLTÍSSIMES FELICITATS PEL POST 300!! i .... ENDAVANT!!\nIldefonso Robledo 20.9.14\nAy, no somos conscientes de la que liamos cuando echamos mano a los insecticidas...\nCuantos amores truncados, asi, de golpe...\nM'encanta la marieta assenyada. Si ets mort tampoc pots estimar. Una història molt simpàtica.\nsa lluna 22.9.14\nAssumpta, Antiqva, Loreto, gràssis també a vosaltres per passar\ni aferradetes!! ‾‿⁀